
Dialuna merdia, Prome Minsiter Evelyn Wever-Croes a reuni 
cu dos studiante di Universidad di Aruba, pa asina wordo 
entrevista, como Prome Minister di pais Aruba den cuadro di 
un buki cu lo wordo publica riba "Gender and Education". 


Prome Minister a expresa, cu e reunion aki tabata uno hopi 
interesante y importante, mirando cu ta sumamente necesario 
pa e rol dihende muhe semper ta den bista di tur loke ta wordo 
haci. Y e enfasis di e buki aki ta basa riba e rol di hende muhe 
y educacion. 


Tambe, Prome Minister a indica, cu el a logra tur loke e por 
a logra como hende muhe, danki na e oportunidadnan cu el 
a haya di su mama, y mescos su mama a haya di su wela. 
Tur mama ta hunga un papel hopi importante den bida di nan 
yiunan, y semper mester brinda e mesun oportunidad na cada 
un di nan, irespecto si ta yiu muhe of yiu homber. P'esey e 
investigacion aki ta importante, pasobra e lo demostra e 
importancia di e rol di e mama pa loke ta trata trato igual den 
cas entre su yiunan, specialmente ora ta yega na educacion di 
cada yiu. 


Estudionan haci ta mustra cu mayoria di trabou cu awe ta 
existi no ta bay existi den futuro, y cu mayoria di e trabounan 
den futuro ta desconoci. P'esey ta di suma importancia pa tur 
mucha wordo bon prepara cu e hermentnan necesario, pa den 
futuro por subi e mercado laboral exitosamente. Cu esaki ta 
referi na educa e muchanan den e ramo di Ciencia, Tecnologia, 
Ingenieria y Matematica (Science, Technology, Engineer and 
Mathematics, STEM), mirando cu e materianan aki lo por yuda 
nan pa den futuro nan por haya un trabou mas facil. 


Ta conoci cu hopi ta e mucha muhenan cu no tin interes den e 
ramo di STEM, p'esey mester pone enfasis pa cada un di nan 
cera conoci cu e materianan aki, cu e speransa di por crea 
mas interes entre nan. Ministerio di Asuntonan General a bin ta 
haci hopi proyecto riba e tema aki, y awor e investigacion aki lo 
duna un miho bista di con pais Aruba ta atende cu e posicion y 
oportunidad igual. Prome Minister ta desea e studiantenan aki 
hopi exito cu nan investigacion. MN 

Awe mainta Minister Ursell Arends y Minister Geoffrey Wever 
a presenta diferente informacion tocante sector primario den 
conferencia di prensa. E presentacion su enfoke tabata ariba 
e maneho di practicanan y comercio pa agricultura. 


Minister Arends a enfoca ariba e metanan di e maneho nobo 
di sector primario. E meta principal die maneho ta pa mehora 
seguridad di alimentacion y e colaboracion di stakeholders 
pa asina transforma agricultura den un sector sostenibel y 
inclusivo. 


E situacion actual ta cu 3% di nos alimentacion ta produci na 
Aruba. E meta ta pa subi esaki pa 25% pa aña 2030. Tin algun 
reto cu ta wordo enfrenta pa por actualisa e metanan proponi. 
Falta di ley y regulacion, contribucion insuficiente na seguridad 
di alimentacion, falta di coleccion di data, instabilidad y falta 
di resiliencia ta algun di ehempel di esakinan. Tambe tin 
oportunidadnan identifica, cual ta formalisacion di organisacion 


MINISTER 


Hrsel Arends 


y representacion, conocemento, capacidad, 
educacion y cooperacion di sector primario. Un 
aspecto importante ta e implementacion di GAP 
(Good Agricultural Practices) GAP lo asegura 
calidad den produccion agricola, ariba uzo di 
pesticida, proteccion ambiental y trato di cria. E 
implementacion di GAP lo wordo haci den fase pa 
asina por mira su desaroyo den nos comunidad 
agricultor. 


Incentivanan pa Comercialisacion di Agricultura 
Minister Wever a elabora ariba e programa di 
finansamento pa empresarionan agricola yama 
‘Agri Fund’. Un colaboracion entre Ministerio 
di Asunto Economico y Desaroyo Sostenibel, 
Ministerio di Naturalesa y Qredits lansa pa yuda 
stimula comercio den e sector primario. Diferente 
negoshi a wordo otorga e prestamo cu tin un interes 
abou, pa asina yudanan crece. 


Conferencianan di Agricultura Internacional 
Na fin di mei, Minister Arends a atende conferencia 
“Dutch Caribbean Agriculture Livestock and Fisheries 
Alliance (DCALFA)’ cual a tuma luga na Sint Eustatius. Un 
conferencia cu a brinda oportunidad valioso pa e iniciativanan 
cu ta tumando luga den sector primario na islanan den Reino 
Hulandes. Ademas, a bishita Saba y a ricibi recorido na varios 
sitio agricola, criadonan, instancia di hydroponics, Fundacion 
Saba Reach y un edificio cu ta facilita e piscadonan di Saba pa 
warda nan materialnan. 


Proyectonan di Agroforesteria 

Diasabra ultimo e proyecto di agroforesteria na scolnan a 
wordo finalisa. E programa comunitario a instala 11 hardin di 
alimentacion total na scolnan. E meta ta pa siña muchanan 
con pa planta y cosecha diferente fruta y berdura pa asina 
educa nan y crea habitonan sostenibel. 

Minister Arends ta enfatisa e importancia pa crea un sector 
primario sostenibel y cu huntu nos ta cosecha e futuro. MN 


Diamars 18 Juni 2024 


MINISTER 


Dialuna mainta Minister Maduro tabata na Cas Tan Tin pa por 
a presencia e proyecto escolar di Departamento di Cultura 
“Fiesta di San Juan - Dera Gay,” na unda nos muchanan ta 
ricibi informacion tocante nos fiesta tradicional di cosecha riba 
Dia di San Juan, dia 24 di juni proximo. 


Departamento di Cultura den colaboracion cu Cas Tan Tin 
y Brandweer Aruba a organisa un programa educativo pa 
muchanan di Scol Preparatorio y Basico di 1ste te cu 3de klas. 
Un total di 32 scol y como 3 mil mucha ta haya oportunidad pa 
experencia y wordo educa riba e Dia di San Juan y e baile di 
Dera Gay den e periodo di 11 pa 20 di juni. 


Den e sabana di Cas Tan Tin, Minister Maduro di Cultura por a 
presencia e splicacion di parti di e elenco di Departamento di 
Cultura lidera pa John Freddy Montoya, cu a duna splicacion 
di e motibo di e celebracion di Dia di San Juan y a mustra 
tur elemento di e fiesta cu ta importante pa e muchanan 
por reconoce den e celebracion. A sigui canto di canticanan 
popular di tempo di cosecha, demostracion di e baile di San 
Juan y tambe tabata tin un competencia di e grito di Gay, cu 
ta eventonan cu ta forma parti di e celebracion di Dia di San 
Juan. 


Di parti di Brandweer Aruba, Sr. Francis Toussaint a splica e 
hobennan riba e tradicion di cende candela riba Dia di San 
Juan y a conseha pa evita di cende candela, ya cu esaki por 
ta peligroso pa hende, bestia y nos medio ambiente. A duna 
tips con mester trata si acaso un candela wordo cendi pa evita 
peliger. 


Na final di e evento, Minister Maduro a parti un certificado na 
cada mucha cu a participa den e demostracion di baile y e 
wega di grito di gay. Despues tur scol a haya un recorido den e 
cas monumental Cas Tan Tin pa asina nan por mira con tabata 
biba antes na Aruba. 


Minister Maduro di Cultura ta gradici tur instancia cu a haci e 
eventonan aki posibel, Departamento di Cultura, Museo Cas 
Tan Tin, Departamento di Bombero, e agrupacion musical y 
tambe e grupo di hoben di Formacion Social, kendenan a yuda 
coordina y guia e muchanan durante nan yegada cu bus, e 
presentacion escolar, e recorido den Museo Cas Tan Tin y 
salida cu bus bek pa nan respectivo scolnan. Masha danki. 
Cultura bo tin cu bib'e y cu bo participacion bo ta engrandec'e. 

Dia 17 di juni a tuma luga inicio di un limpiesa den Caya Betico 
F. Croes. Un trabou cu lo dura entre 15 pa 20 dia di trabou 
y ta parti esfuerso holistico di mantencion y revitalisacion di 
Oranjestad, cu ta un di e prioridadnan di ministerio di asuntonan 
economico y minister Geoffrey Wever. 


Trabounan lo inclui 'trimming' di e matanan den Caya Betico 
F. Croes te na haltura di gas station na final di caya, limpiesa 
general di e area y tambe reemplaso di bakinan di sushi 
existente. E bakinan di sushi nobo ta un produccion di 100% 
plastico recolecta, produci na Aruba pa Plastic Beach Party. 
E bakinan nobo aki tin dobbel e capacidad di esnan bieuw y 
tambe ta bai inclui vaknan pa separacion di sushi, pa yuda na e 
esfuersonan comun y necesidad di separacion di desperdicio. 


'Esaki ta un otro muestra cu gobierno di Aruba ta inverti pa 
atende cu e mehoracionnan necesario den e area na un 
forma structura, strategico y responsabel. E ultimo lunanan 


aki nos tabata activamente bezig cu ehecucion di nos plan di 
Revitalisacion di nos centro di ciudad', segun minister Wever. 
Tur esakinan ta trabounan necesario pa crea mas seguridad, 
accesibilidad y mantene e zjeito natural di nos centro di ciudad. 


E trabounan lo tuma aproximadamente 15 - 20 dia pa completa. 
Riba e prome anochi solamente ya caba a deshaci di 30 
yarda di sushi y mata for di e area di La Moderna y Penha. E 
trabounan ta ser haci anochi pa minimalisa strobacion na fluho 
di hende y trafico. 


A finalisa cu e parti de embeyecemento di Wilhelminastraat, 
e renovacion di Cas Veneranda ta avansando segun plan, 
mientras ta haciendo esfuersonan pa trece mas departamento 
di gobierno bek den nos centro di ciudad. 'Mas trafico, peaton 
y rendibilidad comercial ta finalmente nos meta final’, segun e 
mandatario. 

[ 

Recientemente, dr. Robin di Pietro y Dean Mike Sagas di 
University of South Carolina tabata na Aruba y hunto cu Sra. 
Sue - Ann Lee di Universidad di Aruba a reuni cu Minister 
Endy Croes, unda cu trata varios punto di interes. Facultad 
di Hospitality and Tourism Management Studies (FHTMS) di 
Universidad di Aruba tin un colaboracion di mas di 14 aña 
cu University of South Carolina. Den e transcurso di afia nan 
a sostene FHTMS pa establece e programa di Bachelor y 
MBA. Awor nan ta explorando oportunidad pa brinda Aruba 
mas curso den e area di Sports Management and Event 
Management como parti di e acuerdo di colaboracion cu UA. 
Asina a cuminsa e afia aki cu e prome proyecto piloto, esta 
micro credencial pa profesional cu tin interes den Sports and 
Event Management pa ricibi guia practico pa por prepara y 
organisa evento deportivo na Aruba. 


Center for Teacher Excellence (CTE): 
Na luna di november 2023, Minister Endy Croes hunto cu un 
delegacion a realisa un bishita oficial na University of South 


Carolina. Aki a haci e peticion pa e docentenan di Aruba tambe 
por bin na remarca pa sigui e cursonan cu University of South 
Carolina ta ofrece “online” den cuadro di profesionalisacion. 


University of South Carolina tin un variedad masha grandi di 
curso reparti den primavera (lente) cu a inicia caba y ta termina 
den e luna di juli y e periodo di herfst cu ta inicia e luna di juli y 
ta culmina den e luna di december. Desde luna di juli proximo, 
a logra cu e “link” di University of South Carolina ta accesibel 
riba e plataforma di Matrix di Departamento di Ensefiansa di 
Aruba, esta ea.aw y e docentenan local lo tin acceso tanto 
na Matrix, Lands Aruba Academy y awor tambe Center for 
Teaching Excellence pa asina tin un variedad amplio na e 
cursonan “online”. 


Minister Endy Croes ta gradici University of South Carolina y 
Universidad di Aruba pa e tremendo colaboracion y acuerdonan. 
Finalmente, Minister Endy Croes ta invita tur docente pa bishita 
e website di www.ea.aw pa registra. MN 

Taekwondo del Caribe Aruba 2024 organisa pa Stichting Tiger 
Taekwondo Academy y Impact Taekwondo Aruba. Alrededor 
di 100 atleta di diferente pais entre otro, Colombia, Surnam, 
Honduras, Guadeloupe, Curacao y Aruba a competi den e 
torneo. Minister di Deporte Endy Croes a atende e ceremonia 
di apertura, unda cu el a hiba palabra y a declara e campeonato 
oficialmente habri. 


Ademas di esaki, a gradici Sr. Theofilo Rodriguez, Sr. Moises 
Fernandez, Sr. Guaicaipuro Jimenez, Sra. Marilu de Veer y 
Sra. Soraida Boekhoudt pa nan gran contribucion na e deporte 
di taekwondo. Pa finalisa, Minister Endy Croes ta gradici pa 
e invitacion y ta felicita Sr. Theo Rodriguez y e comision pa 
organisa un otro exitoso campeonato di taekwondo. MN 

Minister Endy Croes: 


11 ATLETA DI SHOTOKAN KARATE DO INTERNATIONAL 
ARUBA A REPRESENTA ARUBA DIGNAMENTE DEN 
MIAMI OPEN TOURNAMENT NA MERCA 


E karatekanan a trece 7 medaya di ara, 4 BI silver y 6 di brons 


Recientemente, Minister di Enseñansa y Deporte Endy Croes 
a ricibi bishita di team Shotokan Karate Do International Aruba 
na Bestuurskantoor. Sensei Gustavo Velasquez, Sensei Juan 
David Velasquez y 11 atleta a biaha di 16 di mei pa 21 di mei na 
Merca pa e competencia di Miami Open Tournament. Durante 
e competencia aki, e atletanan a bin cu un total di 17 medaya: 
7 di oro, 4 di silver y 6 di brons. 


Durante e ocasion special aki, Minister Endy Croes a entrega 
nan un handbag di Premio Excelencia den Deporte (PED) 
y medaya di 4D, esta deseo, discplina, determinacion y 
dedicacion. Sensei Gustavo ta gradici tur mayor y compania 
cu a contribui pa haci e biahe aki posibel. Minister Endy Croes 
ta felicita Sensei Gustavo Velasquez y Sensei Juan David 
Velasquez pa e tremendo trabou cu nan a haci pa prepara e 
atletanan aki pa representa Aruba dignamente den exterior. 
Pa finalisa, e mandatario di Deporte ta felicita e atletanan cu a 
destaca den Miami Open Tournament y pone Aruba su nomber 
den halto. MN 

MINISTER ENDY CROES A PRESENCIA KIDS 
ATHLETICS KLEUTER DI WEGANAN ESCOLAR 2024 


Diabierna atardi, a tuma luga e popular 
Kids Athletics organisa pa IBiSA hunto e 
docentenan di movecion y salud. Minister 
Endy Croes tabata presente pa apoya e 
alumnonan den e competencia escolar 
aki. Un total di 8 scol a participa den Kids 
Athletics Kleuter. E teamnan a ser forma pa 
ocho (8) mucha pa ekipo di cual (4) mucha 
muhe y cuater (4) mucha homber entre 4 pa 
6 aña. E proyecto aki ta siña e muchanan 
entre otro, mobilidad y coordinacion. 


Por a observa cu e alumnonan tabata hopi 
contento y a disfruta di e competencia. 
Na final di e atardi, Imelda Kleuterschool 
a conkista e prome luga di Kids 
Athletics Kleuter, segundo luga Arco Iris 
Kleuterschool y Colegio Conrado Coronel 
a keda na di tercer luga. Pa conclui, 
Minister Endy Croes ta gradici IBiSA y 
e docentenan di movecion y salud pa 
trek e bunita proyecto aki. “Pabien na 
e muchanan cu a haci e Kids Athletics 
Kleuter uno sumamente exitoso y pabien 
na e ganadonan”, Minister Endy Croes a 
finalisa. MN 

Recientemente Minister di Energia 
Glenbert Croes hunto cu e 
delegacion di Aruba, consistiendo 
di WEB, RDA y Utilities Aruba, 
a reuni cu Director di Acciona 
Energia Sr. David Liste Alba y su 
team riba hidrogeno. Durante e 
reunion aki a yega na e conclusion, 
cu a pesar di desafionan cu tin 
actualmente, cu lo continua cu 
e proyecto di Aruba Hydrogen 
Valley. 


Minister Croes a indica cu e | 
vision di Gobierno ta pa logra 
bin cu e "Hydrogen Valley" riba 
e zona di refineria, mirando cu 
kier transforma e zona aki den un 
zona di energia renobabel. Pa cu 
esaki e ta sumamente importante 
pa Acciona Energia, Gobierno 
di Aruba, y companianan estatal 
percura pa e paisnan cu tambe 
ta den transicion energetico, 


compromete nan mes pa loke ta 
e importacion di hidrogeno for di 
Aruba. 


Un dato hopi importante ta, cu 
Europa mester bay importa 70% 
di e hidrogeno cu nan mester pa 
afia 2030. Esaki ta un oportunidad 
grandi, mirando cu Aruba lo por 
produci parti di hidrogeno cu 
Europa mester y Aruba lo por 
suministra Europa cu un parti di 
esaki cu e hidrogeno cu Aruba ta 
bay produci. Esaki ta e siguiente paso cu Aruba mester tuma 
esta pa sigura cu Europa lo cumpra for di e.o. Aruba. 


Minister Croes a expresa cu Gobierno di Aruba ta sumamente 
agradecido na Acciona Energia, pa kere den pais Aruba, y 
pa procede den un momento asina crucial cu e proyecto di 
"Hydrogen Valley". E proyecto aki ta un inversion grandi, na 
unda lo transforma nos economia local, y comberti Aruba den 


= = See 
un pais cu ta traha na combati e efectonan di cambio climatico, 
reduciendo emisionnan y yuda contene loke ta e calentamento 


global pa asina nos existencia keda segura cu e plan di 
transicion energetico rumbo e tratado di Paris 2050. 


"Manera e refineria di Aruba pa 100 afia a hunga un rol 
den economia di mundo, e "Hydrogen Valley" mirando su 
importancia, tambe lo hunga un rol grandi pa loke ta e necesidad 
pa hidrogeno", Minister Croes a expresa. MN 

Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


